CELEX: 32015D1570
Language: lt
Date: 1442534400000
Title: 2015 m. rugsėjo 18 d. Tarybos sprendimas (ES) 2015/1570, kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos Prekybos paslaugomis taryboje, dėl mažiausiai išsivysčiusių šalių narių paslaugoms ir paslaugų teikėjams taikytino lengvatinio režimo, apie kurį pranešė kitos PPO narės nei Sąjunga ir jos valstybės narės, patvirtinimo, kiek tai susiję su priemonių, išskyrus aprašytąsias GATS XVI straipsnyje, taikymu

22.9.2015   
            
            
               LT
            
            
               Europos Sąjungos oficialusis leidinys
            
            
               L 245/6
            
         TARYBOS SPRENDIMAS (ES) 2015/1570
   2015 m. rugsėjo 18 d.
   kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos Prekybos paslaugomis taryboje, dėl mažiausiai išsivysčiusių šalių narių paslaugoms ir paslaugų teikėjams taikytino lengvatinio režimo, apie kurį pranešė kitos PPO narės nei Sąjunga ir jos valstybės narės, patvirtinimo, kiek tai susiję su priemonių, išskyrus aprašytąsias GATS XVI straipsnyje, taikymu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnį ir 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               Marakešo susitarimo, kuriuo įsteigiama Pasaulio prekybos organizacija (toliau – PPO), IX straipsnyje nustatytos, inter alia, tuo susitarimu ar to susitarimo 1A, 1B ar 1C prieduose nurodytais daugiašaliais prekybos susitarimais ir jų priedais PPO narėms nustatytų įsipareigojimų atidėjimo procedūros;
            
         
               (2)
            
            
               2011 m. kreiptasi dėl įsipareigojimų atidėjimo, pagal kurį PPO narės gali taikyti lengvatinį režimą mažiausiai išsivysčiusių šalių narių paslaugoms ir paslaugų teikėjams, netaikydamos to paties režimo visų kitų PPO narių panašioms paslaugoms ir paslaugų teikėjams, išimties tvarka nukrypdamos nuo prievolės pagal Bendrojo susitarimo dėl prekybos paslaugomis (GATS) II straipsnio 1 dalį. Sąjungos pozicija pritarti tam įsipareigojimų atidėjimui buvo priimta Tarybos sprendimu 2012/8/ES (1);
            
         
               (3)
            
            
               2011 m. gruodžio 17 d. PPO Ministrų konferencija priėmė sprendimą, pagal kurį PPO narėms leista taikyti tokį lengvatinį režimą mažiausiai išsivysčiusių šalių narių paslaugoms ir paslaugų teikėjams 15 metų laikotarpiui. Pagal tą sprendimą, lengvatinį režimą taikančios PPO narės Prekybos paslaugomis tarybai turi pateikti pranešimą, o Prekybos paslaugomis taryba lengvatinį režimą, susijusį su priemonių, išskyrus aprašytąsias GATS XVI straipsnyje, taikymu, turi patvirtinti laikydamasi savo procedūrų;
            
         
               (4)
            
            
               2013 m. gruodžio 7 d. sprendime PPO Ministrų konferencija dar kartą nurodė reikalavimą gauti Prekybos paslaugomis tarybos patvirtinimą dėl priemonių, išskyrus aprašytąsias GATS XVI straipsnyje, taikymo;
            
         
               (5)
            
            
               mažiausiai išsivysčiusių šalių narių paslaugoms ir paslaugų teikėjams taikytino lengvatinio režimo, apie kurį pranešė kitos PPO narės nei Sąjunga ir jos valstybės narės, patvirtinimas atitinka Sąjungos vystymosi tikslus ir skatina užbaigti dalį derybų dėl paslaugų, susijusių su Dohos vystymosi darbotvarke;
            
         
               (6)
            
            
               todėl tikslinga nustatyti poziciją, kuri turi būti priimta Sąjungos vardu Prekybos paslaugomis taryboje, dėl mažiausiai išsivysčiusių šalių narių paslaugoms ir paslaugų teikėjams taikytino lengvatinio režimo, apie kurį pranešė kitos PPO narės nei Sąjunga ir jos valstybės narės, patvirtinimo, kiek tai susiję su priemonių, išskyrus aprašytąsias GATS XVI straipsnyje, taikymu,
            
         PRIĖMĖ ŠĮ SPRENDIMĄ:
   1 straipsnis
   Sąjungos pozicija Prekybos paslaugomis taryboje yra pritarti mažiausiai išsivysčiusių šalių narių paslaugoms ir paslaugų teikėjams taikytino lengvatinio režimo, apie kurį pranešė kitos PPO narės nei Sąjunga ir jos valstybės narės, patvirtinimui, kiek tai susiję su priemonių, išskyrus aprašytąsias GATS XVI straipsnyje, taikymu pagal 2013 m. gruodžio 7 d. PPO Ministrų konferencijos sprendimą.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2015 m. rugsėjo 18 d.
      
         
            Tarybos vardu
         
         
            Pirmininkė
         
         C. DIESCHBOURG
      
   
   
      (1)  2011 m. gruodžio 14 d. Tarybos sprendimas 2012/8/ES, kuriuo nustatoma Europos Sąjungos pozicija, kurios ji turi laikytis Pasaulio prekybos organizacijos Ministrų konferencijoje dėl prašymo taikyti įsipareigojimų atidėjimą, tam, kad būtų taikomas lengvatinis režimas mažiausiai išsivysčiusių šalių paslaugoms ir paslaugų teikėjams (OL L 4, 2012 1 7, p. 16).